b'\n_START_ARTICLE_\nKapi (empresa)\n_START_SECTION_\nHist\xc3\xb2ria\n_START_PARAGRAPH_\nKapi fou fundada a Burgos (Espanya) pel capit\xc3\xa0 d\'infanteria Federico Salda\xc3\xb1a Ramos (d\'aqu\xc3\xad li ve el nom, ja que Capi \xc3\xa9s el diminutiu de capit\xc3\xa0, i amb K quedava m\xc3\xa9s "internacional"). A Burgos ja va desenvolupar un petit vehicle que fou acollit favorablement i el va registrar amb el n\xc3\xbamero de patent 194.762. Tot seguit, Salda\xc3\xb1a es va traslladar a Barcelona i s\'instal\xc2\xb7l\xc3\xa0 inicialment al n\xc3\xbamero 550 del carrer de Val\xc3\xa8ncia, canviant-se despr\xc3\xa9s al carrer Robre\xc3\xb1o, 86. Les seves oficines eren a la Rambla de Catalunya, n\xc3\xbam. 41._NEWLINE_El 1956 l\'empresa pat\xc3\xad serioses dificultats i ben aviat tanc\xc3\xa0 les portes. Entre 1958 i 1959 es liquidaren les unitats en estoc sota la marca Pinguy, i la llic\xc3\xa8ncia de fabricaci\xc3\xb3 fou venuda a Mungu\xc3\xada Industrial, empresa basca que fabric\xc3\xa0 m\xc3\xa9s endavant el Goggomobil.\n_START_SECTION_\nProducci\xc3\xb3\n_START_PARAGRAPH_\nKapi va produir gran quantitat de models, dels quals no hi ha gaire documentaci\xc3\xb3.\n_START_SECTION_\nMotocicletes\n_START_PARAGRAPH_\nLes motocicletes Kapi es fabricaren entre 1953 i 1957 i duien motor Pons o Hispano Villiers de 125 cc i bastidor Dunj\xc3\xb3. D\'altra banda, Dunj\xc3\xb3 produ\xc3\xad tamb\xc3\xa9 alguns motocarros per a Kapi.'